Love Kills (Freddie Mercury)

Love Kills è na canzuna di lu cantanti ngrisi Freddie Mercury, estrattu dâ culonna sunora di lu film Metropolis e pubbricatu lu 10 di sittèmmiru 1984 ntô Regnu Unitu e l'11 di sittèmmiru 1984 nnî Stati Uniti.

 La canzuna 

Scritta da lu stissu Mercury e dû cumpusituri talianu Giorgio Moroder, Love Kills fici la so prima apparizzioni nnâ riedizzioni dû film fantasy Metropolis, giratu di Fritz Lang ntô 1927 ma riprupostu nnî cìnima miricani cu qualitati migghiuri ntô 1984. La canzuna e di fattu lu primu sìngulu ufficiali dâ sulista di Freddie Mercury e cumpari pi la prima vota nna l'album The Freddie Mercury Album dû 1992, oltri ca nna l'àutri album tribbutu ô cantanti: Freddie Mercury Solo Collection (2000) e Lover of Life, Singer of Songs: The Very Best of Freddie Mercury Solo (2006). Ntô 2006, li Sunshine People rializzaru nu remix di Love Kills ca fu pubbricatu comu sìngulu 'n vari paisi europei.